ມີເດຍລາວແຂວງຈຳປາສັກ ຂ່າວ-ພາບ: ນາງ ເພັດສະຫວັນ ນັກຂ່າວເມືອງ
ວັນທີ 22 ມີຖຸນາ 2021 ກອງບັນຊາການທະຫານເມືອງບາຈຽງຈະເລີນສຸກ ແຂວງຈໍາປາສັກ ປິດຊຸດອົບຮົມວຽກງານສືກສາປ້ອງກັນຊາດ-ປ້ອງກັນຄວາມສະຫງົບໃຫ້ພະນັກງານການນໍາເປົ້າໜາຍ 4 ຊຸດທີ l ຂື້ນຢູ່ທີ່ສະໂມສອນຂອງເມືອງ ພາຍໃຕ້ການເປັນປະທານຂອງສະຫາຍ ສົມລິດ ປັນທະບົວສີ ກຳມະການພັກແຂວງ ເລຂາຄະນະບໍລິຫານງານພັກເມືອງ ເຈົ້າເມືອງບາຈຽງຈະເລີນສຸກ ເປັນກຽດເຂົ້າຮ່ວມຂອງສະຫາຍ ພັອ ພູວຽງ ຈັນທະລັງສີ ຄະນະພັກກອງບັນຊາການ ຫົວໜ້າເສນາທິການທະຫານແຂວງຈຳປາສັກ,ສະຫາຍ ພັທ ສິດປະເສີດ ນວນມະນີວົງ ຄະນະປະຂຳພັກເມືອງ ຫົວໜ້າການທະຫານກອງບັນຊາການທະຫານເມືອງ ມີຮອງເຈົ້າເມືອງ,ຫົວໜ້າຫ້ອງການ-ຮອງຫົວໜ້າຫ້ອງການອ້ອມຂ້າງເມືອງແລະນັກສໍາມະນາກອນເຂົ້າຮ່ວມ
ສະຫາຍ ຮຕ ຈັນເພັງ ເກດມາລາ ຫົວໜ້າຂະແໜງທ້ອງຖິ່ນ ຜ່ານບົດສະຫຼຸບການຫັດແອບວຽກງານສືກສາປ້ອງກັນຊາດ-ປ້ອງກັນຄວາມສະຫງົບໃຫ້ພະນັກງານການນໍາຂັ້ນບ້ານ,ກຸ່ມບ້ານເປົ້າໜາຍ4ຊຸດທີ l ປະຈໍາປີ2021 ເພື່ອຍົກສູງຄວາມຮູ້,ຄວາມສາມາດທາງດ້ານການຊີ້ນໍາໆພາວຽກງານສືກສາປ້ອງກັນຊາດ-ປ້ອງກັນຄວາມສະຫງົບຢູ່ຂັ້ນທ້ອງຖິ່ນຕາມຄວາມຮັບຜິດຊອບເຮັດໃຫ້ການຈັດຕັ້ງປະຕິບັດຖືກຕ້ອງ ຜ່ານການຫັດແອບແລະບັນດາພະນັກງານຄູ-ອາຈານໄດ້ສຸມທຸກຄວາມພະຍາຍາມທາງດ້ານສະຕິປັນຍາເຫື່ອແຮງເຂົ້າໃນການສືກສາຊີ້ນໍາກະກຽມໃນດ້ານຕ່າງໆໄດ້ຮັບຜົນສໍາເລັດຮ້ອຍສ່ວນຮ້ອຍ ນອກນັ້ນໃນພິທີຍັງໄດ້ມອບໃບຍັ້ງຍືນໃຫ້ນັກສໍາມານາກອນຈໍານວນ42 ສະຫາຍ./.